Rexión de Mahilioŭ

A Rexión de Mahilioŭ (en belaruso Магілёўская вобласць, "Mahilioŭskaja voblasć") é unha rexión de Belarús, con capital na cidade de Mahilioŭ.

Tanto a rexión de Mahilioŭ como a de Homieĺ sufriron severamente a catástrofe nuclear de Chernóbil de abril de 1986.

As cidades máis importantes da rexión son Mahilioŭ, Asipovičy e Babrujsk.
 Historia 
No século XII xurdiu o principado de Mscislavas (tamén Mstsislaw). Xa no século XIII aparece a primeira mención á cidade de Mahilioŭ.

En 1566 a cidade formaba parte do voivodato de Mscislavas, parte do Gran Ducado de Lituania, parte constituínte da República das Dúas Nacións.

Posteriormente, en 1772, a rexión pasou a ser unha gobernación do Imperio Ruso, a gobernación de Mogilev.

Entre 1863 e 1864 tivo lugar o alzamento de xaneiro liderado por Konstanty Kalinowski, que alcanzou tamén á gobernación de Mogilev.

O 1 de xaneiro de 1919 foi creado o distrito de Mahilioŭ na República Socialista Soviética de Belarús, e o 15 de xaneiro de 1938 foi creada a rexión en dito país.

Coa independencia de Belarús en 1990 a rexión mantivo os mesmos límites xeográficos.

 Xeografía 
A rexión de Mahilioŭ ten unha área total de 29.100 km², arredor do 14% da superficie do país.

A rexión está atravesada por numerosos ríos, entre eles o Dniapro, Biarezina, Sož, Druć e o Pcič.

 Clima 
A rexión ten un clima temperado continental. A rexión ten invernos non especialmente severos, e veráns cálidos. A temperatura media en xaneiro varía entre os -8,2 °C ao nordeste e os -6,5 °C ao suroeste. A temperatura media en xullo varía entre os 17,8 °C ao nordeste e os 18,7 °C ao suroeste.

 Divisións administrativas 
A rexión está composta por 21 distritos (raions), 195 selsovets, 14 vilas, 3 municipalidades e 12 núcleos urbanos.

 Distritos da rexión de Mahilioŭ 
Os 21 distritos da rexión de Mahilioŭ son os seguintes:
 Distrito de Asipovicki
 Distrito de Babrujsk
 Distrito de Bialyničy
 Distrito de Bychaŭ
 Distrito de Chocimski
 Distrito de Čavusy Distrito de Čerykaŭ
 Distrito de Drybin
 Distrito de Hlusk
 Distrito de Horki
 Distrito de Kasciukovičy Distrito de Kiraŭsk
 Distrito de Kličaŭ
 Distrito de Klimavičy
 Distrito de Krasnapolle
 Distrito de Kruhlaje Distrito de Kryčaŭ
 Distrito de Mahilioŭ
 Distrito de Mscislaŭ
 Distrito de Škloŭ
 Distrito de Slaŭharad

 Demografía 
A rexión tiña en 2009 unha poboación total de 1.099.374 habitantes, dos que 975.147 eran belarusos, 86.256 rusos, 13.110 ucraínos, 1.773 polacos e 1.461 xudeus, ademais doutros grupos étnicos:

Evolución da poboación da rexión de Mahilioŭ por grupo étnico(Só se inclúen os grupos cunha poboación maior de 500 habitantes)Grupo195919701979198919992009Belarusos  1.033.760  1.050.359  1.050.901  1.051.885  1.044.249  975.147Rusos  90.398  120.504  138.643  166.007  132.075  86.256Ucraínos  16.404  21.407  23.798  29.394  21.132  13.110Polacos  3.643  3.145  3.649  3.661  2.798  1.773Xudeus  28.445  25.807  23.135  18.480  3.530  1.461Armenios  ...  288  258  404  1.171  937Xitanos  ...  1.001  1.268  1.386   1.079   730Azerís  ...  139  334  860  926  596Total  1.176.556  1.226.859  1.246.833  1.279.797  1.213.521  1.099.374

 Notas 

 Véxase tamén 
 Ligazóns externas 
 Páxina web oficial .

Mahiliou